Poëtaster
Vide etiam paginam fere homonymam: Poëtaster (Jonson). Poëtaster est qui poëmata vel carmina male componit. Verbum Latinum Desiderius Erasmus primus invenit in epistula anno 1521 scripta. Postea Anglice a scriptore scaenico Beniamino Jonson adhibitum est in fabula Cynthia's Revels anno 1600 docta, moxque ut titulus fabulae satyricae Poëtaster ab eodem auctore anno 1601 doctae. Cuius fabulae protagonista est poëtaster Romanus "Crispinus"; ibi autem re vera Jonson scriptorem sibi aemulum Ioannem Marston illudit.